**29 de ONG-uri solicita autoritaților din Prahova sa ia urgent masuri in sprijinul femeilor victime ale violenței**

 Conform statisticilor, in 2015 in Romania au fost inregistrate 9.014 cazuri de violenta in familie, iar 142 de femei au decedat in urma unui episod de violenta domestica. In ianuarie 2016, o alta femeie din Constanta a fost ucisa de fostul partener de viata, dupa ce acesta o agresase si hartuise anterior, iar femeia depusese plangere la politie impotriva lui (cazul Guciu). In conditiile in care exista o Strategie Judeteana in domeniul Asistentei Sociale si Protectiei Copilului pe anii 2015-2020, in acest judet durata medie de emitere a unui ordin de protectie a fost anul trecut de 22,5 de zile, victimele trebuie sa-si plateasca examinarea medico-legala si nu exista niciun centru de primire in regim de urgenta sau de recuperare pentru acestea. Doar victimelor cu copii pot fi cazate in Centrul Maternal Mangalia, care nu gazduieste, insa, exclusiv victime ale violentei domestice. Victimele nu au acces nici la servicii integrate (gazduirea pe un termen mai lung de 3 luni, consiliere psihologica, asistenta juridica, orientare profesionala) si alte forme de sprijin care exista in alte judete, precum Mures, Brasov sau Cluj.

 De **8 martie - Ziua internationala a drepturilor femeilor,** 29 de ONG-uri din toata tara atrag atentia asupra numarului alarmant de cazuri de violenta si solicita Consiliului Judetean Constanta, Directiei Generale de Asistenta Sociala si Protectia Copilului Constanta, precum si primariilor si consiliilor locale sa intreprinda o serie de masuri in sprijinul victimelor, cat si pentru prevenirea violentei domestice.

 Organizatiile neguvernamentale cer autoritatilor :

1. Infiintarea cel putin a unui **centru de primire in regim de urgenta** pentru femeile victime ale violentei domestice ;
2. Organizarea de **campanii de informare, educare si constientizare** in mediul urban si rural cu privire la gravitatea fenomenului violentei impotriva femeilor ;
3. Furnizarea de **programe de formare, perfectionare** si metode de lucru cu femeile victime ale violentei domestice, de catre autoritati si alti furnizori privati de servicii, pentru asistentii sociali din cadrul serviciilor publice de asistenta sociala (SPAS) ;
4. Alocarea unui fond de la Consiliul Judetean catre primariile locale din care **sa fie suportata contravaloarea certificatelor medico-legale pentru atestarea agresiunilor asupra femeilor victime ale violentei domestice prin** incheierea de protocoale intre primarii si Reteaua Nationala de Medicina Legala, sumele urmand sa fie decontate ulterior de catre INML de la bugetele locale;
5. **Activarea Structurilor comunitare consultative (SCC)** la nivel local pentru implementarea de actiuni de prevenire si combatere a violentei domestice precum si pentru monitorizarea cazurilor de violenta ;
6. *Stimularea cooperarii* autoritatilor si institutiilor publice centrale si locale cu structurile neguvernamentale in domeniul prevenirii si combaterii violentei impotriva femeilor prin:
* Constituirea anuala a unui fond in cadrul Consiliului Judetean Constanta si al Consiliului Local Municipal Constanta destinat finantarii activitatilor de prevenire si combatere a violentei domestice desfasurate de catre ONG-uri, altele decat furnizorii acreditati de servicii, si stabilit prin consultarea organizatiilor neguvernamentale ce desfasoara astfel de activitati pe raza unitatii administrativ-teritoriale.
* Subventionarea serviciilor sociale de interes judetean pentru femeile victime ale violentei domestice (consiliere psihologica, asistenta juridica, gazduire) catre furnizorii privati conform legislatiei in vigoare.

 Solicitarea organizatiilor vine la o saptamana dupa aprobarea de catre Parlamenul Romanei a legii de ratificare a *Conventiei de la Istanbul privind prevenirea si combaterea violentei impotriva femeilor si a violentei domestice*, document international care obliga statul roman sa adopte o serie de masuri concrete privind protectia victimelor prin informare, servicii de asistenta generala, asistenta in plangerile individuale/colective prin asigurarea unor servicii specializate, infiintarea de adaposturi corespunzatoare, organizarea unor linii telefonice de urgenta 24 de ore din 24 si alte schimbari. In Romania, numarul de femei victime ale violentei domestice este mult mai mare decat cel oficial, deoarece doar foarte putine dintre ele depun plangere si urmeaza pasii legali pentru pedepsirea agresorului. Motivele includ lipsa de incredere in autoritati, durata mare de emitere a ordinului de protectie si ineficienta acestuia, necunoasterea serviciilor de asistenta disponibile, lipsa adaposturilor si-a serviciilor integrate, lipsa resurselor financiare pentru a trece prin toti pasii necesari unui proces. In plus, doar 47% dintre romance sunt la curent cu existenta unei legi privind violenta in familie, iar 74% dintre acestea nu cunosc nici un serviciu de specialitate, in timp ce numai 1% au apelat la servicii sociale in urma unui incident de violenta.

 Constantenii care doresc sa sprijine initiativa pot semna petitia online <http://www.petitieonline.com/sprijin_femeile_victime_ale_violenei_din_judeul_prahova>.

Cele 24 de ONG-uri care au initiat aceasta campanie sunt membre in **Reteaua pentru prevenirea si combaterea violentei impotriva femeilor :** Asociatia TRANSCENA, Bucuresti; Asociatia GRADO – Grupul Roman pentru Apararea Drepturilor Omului, Bucuresti ; CPE - Centrul Parteneriat pentru Egalitate, Bucuresti ; Asociatia Centrul de Dezvoltare Curriculara si Studii de Gen: FILIA, Bucuresti ; Asociatia FRONT,  Bucuresti ; Asociatia ANAIS, Bucuresti ; E-ROMNJA – Asociatia pentru Promovarea Drepturilor Femeilor Rome, Bucuresti ; Fundatia Centrul de Mediere si Securitate Comunitara – CMSC, Iasi ; Fundatia Sensiblu, Bucuresti ; Asociatia Femeilor impotriva Violentei – Artemis, Cluj-Napoca ; Asociatia pentru Libertate si Egalitate de Gen, A.L.E.G., Sibiu ; Institutul Est European pentru Sanatatea Reproducerii – IEESR, Targu Mures ; Asociatia Pas Alternativ, Brasov ; Asociatia Psihosfera, Brasov ; Asociatia SPICC - Solidaritate, Participare, Incluziune, Comunicare, Cooperare, Timisoara ; Asociatia Femeilor Universitare – A.F.U Romania, Bucuresti ; Asociatia Pentru Promovarea Femeilor din Romania – Timisoara; Asociatia „Victorie Impotriva Violentei,Abuzului si Discriminarii – V.I.V.A.D.“, Cluj-Napoca ; Asociatia Atena Delphi, Cluj Napoca ; Asociatia Seva, Suceava ; Asociatia Quantic, Bucuresti ; Asociatia Viitorul Tinerilor – Prahova ; Asociatia All for family, Constanta ; Asociatia Viitor-Integritate-Succes – VIS, Constanta.

Campania mai este sprijinita de: Asociația “Compassion & Care” – Prahova, Fundația Estuar Ploiești - Prahova, Asociatia Zonta Club Valea Prahovei - Prahova, APOR - Asociatia Pacientilor Oncologici din Romania – Prahova, Asociația Femeilor care își Cresc Singure Copiii – Prahova.

***Proiect finanţat prin granturile SEE 2009 – 2014, în cadrul Fondului ONG în România.***

***Conţinutul acestui material nu reprezintă în mod necesar poziţia oficială a granturilor SEE 2009 – 2014*.**